Babelscape/SREDFM huggingface dataset:
Γιώργος Κονταλώνης

Ο Γιώργος Κονταλώνης (1917-2000) ήταν Έλληνας στρατιωτικός και κομμουνιστής. Πολέμησε στο Αλβανικό μέτωπο, στελέχωσε τις πρώτες ένοπλες αντιστασιακές οργανώσεις της Λακωνίας, ενώ έγινε λοχαγός του αντίστοιχου συντάγματος του ΕΛΑΣ. Μετά την Κατοχή φυλακίστηκε για μερικούς μήνες, όμως με την απελευθέρωση του στελέχωσε τον Δημοκρατικό Στρατό όπου αναδείχθηκε επιτελάρχης στη Μεραρχία Πελοποννήσου. Μετά την ήττα αποκήρυξε τον κομμουνισμό και ήταν από τα ελάχιστα στελέχη του ΔΣΠ που επέζησαν. Πέθανε το 2000.
Θαλάσσιο Πάρκο Αλοννήσου

Το Εθνικό Θαλάσσιο Πάρκο Αλοννήσου Βορείων Σποράδων (ΕΘΠΑΒΣ) ιδρύθηκε με Προεδρικό Διάταγμα στις 16 Μαΐου 1992 (ΦΕΚ 519/Δ/28.05.1992). Είναι το πρώτο θαλάσσιο πάρκο στην Ελλάδα και σήμερα είναι η μεγαλύτερη προστατευόμενη θαλάσσια περιοχή στην Ευρώπη, καταλαμβάνοντας έκταση περίπου 2.220 τετρ. χιλιόμετρα. Επιπροσθέτως, τo ΕΘΠΑΒΣ ανήκει στον βιότοπο Natura, με Κωδικό Τόπου GR1430004 και Ονομασία "Εθνικό Θαλάσσιο Πάρκο Αλοννήσου - Βορείων Σποράδων, Ανατολική Σκόπελος" του Ευρωπαϊκού δικτύου Natura 2000 (Φύση 2000) – το οποίο είναι ένα πανευρωπαϊκό δίκτυο προστασίας των ειδών και των ενδιαιτημάτων τους. 

Το ΕΘΠΑΒΣ βρίσκεται στην περιοχή των νησιών των Βορείων Σποράδων, στο βόρειο τμήμα του Αιγαίου. Εκτός από τη θαλάσσια περιοχή, το πάρκο περιλαμβάνει το νησί της Αλοννήσου, έξι μικρότερα νησιά (Περιστέρα, Κυρά Παναγιά, Γιούρα, Ψαθούρα, Πιπέρι και Σκάντζουρα), καθώς και 22 ακατοίκητες νησίδες και βραχονησίδες.
Ολυμπία Χοψονίδου

Η Ολυμπία Χοψονίδου (Κρασνοντάρ, 17 Ιουνίου 1983) είναι Ελληνίδα μοντέλο, γνωστή για τον τίτλο της ως Star Hellas 2006 στα καλλιστεία του ΑΝΤ1. Είναι, επίσης, γνωστή ως η σύζυγος του Έλληνα καλαθοσφαιριστή, Βασίλη Σπανούλη.
Γκέρχαρντ Μπέργκερ

Ο Γκέρχαρντ Μπέργκερ (γεν. στο Βεργκλ στις 27 Αυγούστου του 1959) είναι Αυστριακός παλαίμαχος οδηγός αγώνων. Απ' το 1984 μέχρι το 1997 αγωνίστηκε στη Φόρμουλα 1. Ο 1ος αγώνας στον οποίο συμμετείχε ήταν το Αυστριακό Γκραν Πρι του 1984 κι ο τελευταίος το Ευρωπαϊκό Γκρεαν Πρι του 1997. Δεν κέρδισε απολύτως κανένα Παγκόσμιο Πρωτάθλημα όμως σημείωσε άλλα εξίσου σημαντικά αποτελέσματα. Ο 1ος αγώνας τον οποίο κέρδισε ήταν το Μεξικανικό Γκραν Πρι του 1986 κι ο τελευταίος το Γερμανικό Γκραν Πρι του 1997. Συνολικά πήρε μέρος σε 210 Γκραν Πρι απ' τα οποία κέρδισε τα 10, στα 12 εκκίνησε απ' την πολ ποζίσιον, σκόραρε συνολικά 385 βαθμούς, 48 φορές βρέθηκε στο βάθρο των νικητών και σημείωσε 21 ταχύτερους γύρους. Απ' το 2006 μέχρι και το τέλος του 2009 είχε μαζί με το συμπατριώτη του Φραντς Τοστ την ομάδα Τόρο Ρόσο η οποία προέκυψε απ' την εξαγορά της Ιταλικής Minardi. Τότε αποσύρθηκε επειδή όπως είπε του ήταν αδύνατο να χρηματοδοτήσει την ομάδα μόνος του.


Κατηγορία:Αυστριακοί οδηγοί Φόρμουλα 1
Λόενγκριν Φιλιπέλλο

Ο Λόενγκριν Φιλιπέλλο  (Lohengrin Filipello, περ. 1918 - 29 Δεκεμβρίου 1993) ήταν Ελβετός παρουσιαστής της τηλεόρασης.

Το 1956 Φιλιπέλλο είχε την τιμή να παρουσιάσει τον πρώτο Διαγωνισμό Τραγουδιού της Eurovision που διεξήχθη στο Λουγκάνο της Ελβετίας, όπως σημειώνεται στο "βιβλίο Ο Διαγωνισμός Τραγουδιού της Eurovision — Η Επίσημη Ιστορία" από τον συγγραφέα και ιστορικό Τζον Κένεντι  Ο'Κόνορ, Ο Φιλιπέλλο ήταν ο πρώτος άντρας που παρουσίασε τον διαγωνισμό μέχρι τον Λεόν Τσιτρόνε, ο οποίος ήταν συμπαρουσιαστής του διαγωνισμού του 1978 , Ο Φιλιπέλλο έχει επίσης τη διάκριση να είναι μόνος άνθρωπος που παρουσίασε τον διαγωνισμό μόνος του, μέχρι σήμερα. Αργότερα ασχολήθηκε ξανά με την Eurovision, καθώς παρουσίασε τον εθνικό τελικό της Ελβετίας τα έτη 1961 και 1967.

Ο Φιλιπέλλο πέθανε σε ηλικία 75 ετών, τον Δεκέμβριο του 1993.
Αλ Καράκ

Το Αλ Καράκ (Αραβικά: الكرك‎‎), επίσης γνωστό απλώς ως Καράκ ή Κεράκ, είναι πόλη στην Ιορδανία, γνωστή για το ομώνυμο κάστρο των Σταυροφόρων που βρίσκεται εκεί. Το κάστρο είναι ένα από τα τρία μεγαλύτερα κάστρα στην περιοχή της Μέσης Ανατολής (τα άλλα δύο βρίσκονται στη Συρία). Το Αλ Καράκ είναι η πρωτεύουσα του Κυβερνείου του Καράκ.

Το Καράκ βρίσκεται 140 χιλιόμετρα νότια της πρωτεύουσας της Ιορδανίας, το Αμμάν, πάνω στην παλαιά "Λεωφόρο του Βασιλιά". Βρίσκεται επί υψώματος περίπου 1.000 μέτρων πάνω από την επιφάνεια της θάλασσας και περιβάλλεται στις τρεις από τις πλευρές του από μια κοιλάδα. Το Καράκ έχει θέα στη Νεκρά Θάλασσα. Η πόλη έχει κτιστεί γύρο από το κάστρο και έχει κτίσματα της οθωμανικής περιόδου του 19ου αιώνα. Είναι κτισμένη σε ένα τριγωνικό υψίπεδο, με το κάστρο στη στενή νότια μεριά του.
Στανς

Το Στανς (γερμανικά "Stans") είναι πόλη και δήμος στην Ελβετία, διοικητικό κέντρο του καντονιού Νίντβαλντεν. Έχει πληθυσμό 7.556 κατοίκους. Δίπλα στην πόλη βρίσκεται η κορυφή του βουνού Στάνσερχορν που είναι το δημοφιλό τουριστικό κέντρο της χώρας. Μπορεί να φτάσει κανένας στην κορυφή με έναν από τους παλιότερους σιδηρόδρομους της Ελβετίας. 
thumb|left|250px|Ντόρφπλατζ ("πλατεία του χωριού")
Οττ Άρντερ

Ο Οττ Άρντερ (γεννηθείς στις 26 Φεβρουαρίου 1950 στο Τάλιν – 26 Ιουνίου 2004, στο Κασσάρι) ήταν Εσθονός ποιητής, συγγραφέας παιδικών βιβλίων και μεταφραστής. Επίσης ήταν ο συγγραφέας πολλών δημοφιλών τραγουδιών και γραπτών κειμένων.

Από το 1990 ήταν μέλος τηςΕσθονικής Ένωσης Συγγραφέων. Ο νεότερος αδελφός του, Γιάαν Άρντερ, ήταν μουσικός.

Ο Άρντερ βρέθηκε νεκρός στις 26 Ιουνίου 2004 στην παραλία του Κασσάρι.
Αριάδνη της Ολλανδίας

Η Πριγκίπισσα Αριάδνη της Ολλανδίας (Ολλανδικά: "Prinses Ariane der Nederlanden", 10 Απριλίου 2007 -) είναι το νεότερο παιδί και κόρη του βασιλιά Γουλιέλμου Αλέξανδρου και της βασίλισσας Μάξιμα, και τρίτη στην γραμμή διαδοχής του Ολλανδικού θρόνου.
Βραβείο Βολφ στις Τέχνες

Το Βραβείο Βολφ στις Τέχνες ("Wolf Prize in Arts") απονέμεται σχεδόν μία φορά κάθε χρόνο σε ένα ή περισσότερα πρόσωπα από το μη κερδοσκοπικό «Ίδρυμα Βολφ» στο Ισραήλ. Είναι ένα από τα 6 Βραβεία Βολφ που θεσμοθετήθηκαν από το ίδρυμα. Το συγκεκριμένο απονεμήθηκε για πρώτη φορά το 1981 (τα άλλα βραβεία Βολφ είναι της Γεωπονίας, της Χημείας, των Μαθηματικών, της Ιατρικής και της Φυσικής).

Το Βραβείο Βολφ στις Τέχνες απονέμεται εναλλάξ σε αρχιτέκτονες, μουσικούς, ζωγράφους και γλύπτες. Το βραβείο αποτελείται από ένα δίπλωμα και το ποσό των εκατό χιλιάδων δολαρίων ΗΠΑ.
Έστριντ των Οβοτριτών

Η Έστριντ των Οβοτριτών (περί το 979 - 1035) ήταν Σλάβα πριγκίπισσα και βασίλισσα της Σουηδίας χάρη στον γάμο της με τον Όλαφ Σκότκονουνγκ. Ο θρύλος λέει ότι η Έστριντ μεταφέρθηκε στην Σουηδία μετά από πόλεμο του συζύγου της με τους Δυτικούς Σλάβους, ήταν κόρη του αρχηγού των Πολάβων Σλάβων και η μεγάλη της προίκα έφερε έντονη επίδραση των Σουηδών στην περιοχή των Σλάβων. Ο σύζυγος της είχε άλλη μια ερωμένη την Έδλα με επίσης Σλαβική καταγωγή, έκανε συγχρόνως παιδιά και με τις δυο συζύγους του αποκτώντας τον μετέπειτα βασιλιά Άνουντ Ιάκωβο με την Έστριντ και τον μετέπειτα βασιλιά Εδμόνδο τον Γηραιό με την Έδλα. Ο βασιλιάς έδωσε σε όλα τα παιδιά του τα ίδια προνόμια αλλά την Έστριντ παντρεύτηκε επίσημα και την έκανε βασίλισσα. Η βασίλισσα Έστριντ και ολόκληρη η βασιλική αυλή βαπτίστηκαν χριστιανοί όταν ο σύζυγος της προσηλυτίστηκε στον χριστιανισμό (1088), αν και είχε υποσχεθεί ανεξαρτησία ο χριστιανισμός θα επιβληθεί οριστικά στην Σουηδία απο τον Ίνγκε τον Πρεσβύτερο μετά τους εμφύλιους πολέμους με τον κουνιάδο του Μπλοτ-Σβεν (1084 - 1088)

Ο Σνόρρι Στούρλουσον περιγράφει ότι η Έστριντ συμπεριφερόταν άσχημα στα παιδιά του συζύγου της με την Έδλα γι'αυτό ο Όλαφ Σκότκονουνγκ έστειλε τον γιο του Εδμόνδο να τον αναθρέψουν οι συγγενείς της μητέρας του. Δεν είναι γνωστές επιπλέον πληροφορίες σχετικά με την Έστριντ παρά ότι συμπεριφερόταν βίαια και κακομεταχειριζόταν τους υπηρέτες της.
Βραβείο Βολφ Μαθηματικών

Το Βραβείο Βολφ Μαθηματικών ("Wolf Prize in Mathematics") απονέμεται σχεδόν μία φορά κάθε χρόνο σε ένα ή περισσότερα πρόσωπα από το μη κερδοσκοπικό «Ίδρυμα Βολφ» στο Ισραήλ. Είναι ένα από τα 6 Βραβεία Βολφ που θεσμοθετήθηκαν από το ίδρυμα. Το συγκεκριμένο απονεμήθηκε για πρώτη φορά το 1978 (τα άλλα βραβεία Βολφ είναι της Γεωπονίας, της Χημείας, της Ιατρικής, της Φυσικής και των Τεχνών).

Το βραβείο αποτελείται από ένα δίπλωμα και το ποσό των εκατό χιλιάδων δολαρίων ΗΠΑ. Μέχρι τη θεσμοθέτηση του Βραβείου Άμπελ, το Βολφ Μαθηματικών ήταν ίσως το πλησιέστερο αντίστοιχο ενός «Νόμπελ Μαθηματικών», καθώς το κορυφαίο Μετάλλιο Φιλντς απονέμεται μία φορά κάθε τέσσερα χρόνια και μόνο σε μαθηματικούς ηλικίας κάτω των 40 ετών.
Άρβο Κρουούσεμεντ

Ο Άρβο Κρουούσεμεντ (γεννηθείς στις 20 Απριλίου 1928 στην Ούντλα της Επαρχίας Λέενε-Βίρου) είναι Εσθονός ηθοποιός, θεατρικός συγγραφέας και σκηνοθέτης. Έχει μετατρέψει μερικές Εσθονικές κλασσικές νουβέλες σε ταινίες, όπως την "Άνοιξη" (1969) και "Καλοκαίρι" (1990). Η ταινία "Άνοιξη" χαρακτηρίστηκε ως η καλύτερη Εσθονική ταινία σε δημοσκόπηση που πραγματοποιήθηκε από Εσθονούς κριτικούς ταινιών και δημοσιογράφους το 2002. Το 1970 η ταινία έκοψε 558.000 εισιτήρια στην Εσθονία (ενώ ο συνολικός πληθυσμός της χώρας ανέρχεται στα 1,34 εκατομμύρια άτομα). Το 1971 η ταινία έκοψε 8.100.000 εισιτήρια στην Σοβιετική Ένωση.

Ο Άρβο Κρουούσεμεντ σπούδασε στην Ρωσική Ακαδημία Θεατρικών Τεχνών στην Μόσχα, όπου αποφοίτησε το 1953. Από το 1953 έως το 1961 εργάστηκε ως ηθοποιός στο Εσθονικό Θέατρο Δράματος στο Τάλιν. Από το 1962 έως το 1964 ήταν ο διευθυντής του Θέατρου Έντλα στο Πάρνου της Εσθονίας. Επίσης, εργάστηκε ως σκηνοθέτης στην Tallinnfilm από το 1965 έως το 1991.
Μάρθα της Δανίας

thumb|right|250px|Τάφος του Μπίργιερ και της Μάρθας στο Ρίνγκστεντ.
Η Μάρθα της Δανίας ή Μαργαρίτα της Δανίας ("Märta av Danmark", 1277 - 3 Οκτωβρίου 1341) βασίλισσα της Σουηδίας λόγω του γάμου της με τον Μπίργιερ ήταν μεγαλύτερη κόρη και τρίτο παιδί του Έρικ Ε΄ της Δανίας και της Αγνή του Βρανδεμβούργου αδελφή των βασιλέων της Δανίας Έρικ Μένβεντ και Χριστοφόρου Β΄. Στην Δανία είχε το όνομα Μαργαρίτα αλλά στην Σουηδία πήρε το όνομα Μάρθα, είχε έντονη επίδραση στον πολιτική της Σουηδίας με ρόλο πρωταγωνιστή στο γεύμα του Νίκοπινγκ όπου αιχμαλώτισε τους δυο μικρότερους κουνιάδους της.
Πάουλ Αρίστε

Ο Πάουλ Αρίστε ("Paul Ariste", 3 Φεβρουαρίου 1905 - 2 Φεβρουαρίου 1990) ήταν Εσθονός γλωσσολόγος, γνωστός για τις μελέτες στις φιννοουγγρικές γλώσσες (ιδίως στην εσθονική και την βοτική γλώσσα).

Γεννήθηκε ως Πάουλ Μπεργκ, στο Ραάμπισε της Ενορίας Βοτικβέρε, στην Επαρχία Γιόγκεβα. Από το 1945 έως το 1946, ο Αρίστε φυλακίστηκε από τις σοβιετικές αρχές επειδή ήταν μέλος του "Βελιέστο", ενός συλλόγου φοιτητών στην ανεξάρτητη Εσθονία.

Ήταν ο επικεφαλής του φιννοουγγρικού τμήματος του Πανεπιστημίου του Τάρτου και η μία από τις δύο προσωπικότητες που έπαιξαν αποφασιστικό ρόλο στην αναβίωση των σοβιετικών φιννοουγγρικών μελετών. Επίσης, ίδρυσε την εφημερίδα "Sovetskoye finnougrovedeniye" (ρωσικά: Советское финноугроведение, σημαίνει Σοβιετικές Φιννοουγγρικές Μελέτες, αλλά αργότερα μετονομάστηκε σε Linguistica Uralica).

Επίσης, ήταν διακεκριμένος Εσπεραντιστής, και μέλος της Ακαδημίας των Εσπεράντο από το 1967 έως το 1976.

Πέθανε στο Τάρτου, σε ηλικία 84 ετών.
Λούκα Τζορντάνο

Ο Λούκα Τζορντάνο (Luca Giordano, 1634 – 1705) ήταν Ιταλός ζωγράφος του ύστερου Μπαρόκ.

Γιος του ζωγράφου Αντόνιο Τζορντάνο, γεννήθηκε στη Νάπολη και περί το 1650 
μαθήτευσε δίπλα στον Χοσέ ντε Ριμπέρα. Τα πρώτα του έργα ήταν έντονα επηρεασμένα από τον δάσκαλό του –σχεδόν ολόσωπες εικόνες φιλοσόφων, φανταστικές προσωπογραφίες ή χαρακτηριστικές μορφές.

Απέκτησε την προσωνυμία Luca fa presto (Λούκα, κάνε γρήγορα) λόγω της ταχύτητας με την οποία εκτελούσε τα έργα του και του μεγάλου όγκου της παραγωγής του. Επί πλέον, μπορούσε πολύ εύκολα να μιμηθεί άλλους ζωγράφους, ικανότητα που του χάρισε ακόμη μία προσωνυμία, αυτήν του Πρωτέα. 

Εργάστηκε κυρίως στη Νεάπολη αλλά ταξίδεψε στην Ρώμη και στην Βενετία και αφομοίωσε το μεγαλοπρεπές διακοσμητικό ύφος του Βερονέζε και τα ζωηρά συμπλέγματα του Πιέτρο ντα Κορτόνα. Τα χρώματά του είναι ζωηρά και ελκυστικά. 

Το 1682-83 ο Λούκα βρέθηκε στην Φλωρεντία όπου εκτέλεσε σειρές νωπογραφιών στο παρεκκλήσι Κορσίνι της εκκλησίας Κάρμινε και στο Palazzo Medici-Riccardi, όπου ζωγράφισε την δόξα των Μεδίκων εν μέσω αλληγορικών παραστάσεων και μυθολογικών θεμάτων.

Το 1692 πήγε στην Ισπανία ύστερα από πρόσκληση του Καρόλου Β΄. Έμεινε εκεί δέκα χρόνια και φιλοτέχνησε μεγάλης κλίμακας έργα στην Μαδρίτη, το Τολέδο και το Εσκοριάλ. Ζωγράφισε επίσης πολλούς πίνακες για την αυλή, ιδιώτες και εκκλησίες. Η επιτυχία του ήταν μεγάλη στην Ισπανία και ο βασιλιάς τον έκανε ιππότη (caballero).

Το 1702 ο Κάρολος Β΄ πέθανε και ο Τζορντάνο επέστρεψε στη Νάπολη. Τα έργα του αυτής της σύντομης περιόδου, περισσότερο ανάλαφρα, τον κατατάσσουν στους προπομπούς του Ροκοκό. Πέθανε στη Νάπολη το 1705.

Ο Τζορντάνο ήταν ιδιαίτερα γενναιόδωρος και βοηθούσε τους φτωχούς καλλιτέχνες. Έλεγε ότι καλός ζωγράφος είναι αυτός που αρέσει στο κοινό και ότι το κοινό ελκύεται περισσότερο από το χρώμα παρά από το σχέδιο. Ίσως οι αντιλήψεις του αυτές καθώς και η εξαιρετική του ευχέρεια και παραγωγή να προσέδωσαν την εντύπωση μιας επιπολαιότητας στο έργο του.
Φουστάτ

Η Φουστάτ (επίσης Φοστάτ, Αλ Φουστάτ, Μισρ αλ-Φουστάτ και Φουστάτ-Μισρ, Αραβικά: الفسطاط, Κοπτικά: Ⲫⲩⲥⲧⲁⲧⲱⲛ, γνωστή στα ελληνικά ως Φουστάτη), ήταν η πρώτη πρωτεύουσα της Αιγύπτου υπό την ισλαμική εξουσία. Κτίστηκε από τον μουσουλμάνο στρατηγό Αμρ ιμπν αλ-Ας ακριβώς μετά τη μουσουλμανική κατάκτηση της Αιγύπτου το 641 μ.Χ., και χαρακτηριζόταν από το Τζαμί του Αμρ, τον πρώτο ισλαμικό ναό που κτίστηκε στην Αίγυπτο και στην Αφρική.

Η πόλη έφτασε στο ζενίθ της ακμής της τον 12ο αιώνα, οπότε και είχε 200.000 πληθυσμό. Ήταν κέντρο της διοικητικής εξουσίας στην Αίγυπτο, μέχρι που εκδόθηκε διαταγή να πυρποληθεί το 1168 από τον ίδιο τον βεζίρη, Σαουάρ, για να προστατέψει τον πλούτο του από τα χέρια των Σταυροφόρων εισβολέων. Τα υπολείμματα της πόλης τελικώς απορροφήθηκαν από το κοντινό Κάιρο, που είχε κτιστεί στα βόρεια της Φουστάτ το 969 όταν οι Φατιμίδες κατέκτησαν την περιοχή και δημιούργησαν μια νέα πόλη ως βασιλικό κατάλυμα του χαλίφη. Η περιοχή παρέμεινε ερειπωμένη για αιώνες και χρησιμοποιούταν ως σκουπιδότοπος.

Σήμερα, η Φουστάτ αποτελεί τμήμα του Παλαιού Καΐρου, με λίγα μόνο κτίσματα να παραμένουν από τις μέρες που ήταν η πρωτεύουσα της χώρας. Πολλές αρχαιολογικές ανασκαφές έχουν αποκαλύψει τον πλούτο του θαμμένου υλικού στην περιοχή. Πολλά αρχαία αντικείμενα που ανευρέθησαν κατά τις αρχαιολογικές ανασκαφές εκτίθενται σήμερα στο Μουσείο Ισλαμικής Τέχνης του Καΐρου.

Κατηγορία:Αρχαίες πόλεις της Αφρικής
Μέιμπελ της Οράγγης-Νάσσαου

Η Πριγκίπισσα Μέιμπελ της Οράγγης-Νάσσαου (Ολλανδικά: "Prinses Mabel van Oranje-Nassau", γεννημένη ως Μέιμπελ Μαρτίνα Βίσσε Σμιτ "Mabel Martine Wisse Smit", 11 Αυγούστου 1968 -) είναι η χήρα σύζυγος του Πρίγκιπα Φρίζο, αδελφού του βασιλιά Γουλιέλμου Αλέξανδρου της Ολλανδίας.
Αναΐντ Ιπλικιάν

Η Αναΐντ Ιπλικιάν (Anaid Iplicjian, γεννήθηκε στις 24 Οκτωβρίου του 1935 στο Βερολίνο στη Γερμανία) είναι Γερμανίδα ηθοποιός. Η οικογένειά της είναι από την Αρμενία. Μετά τις σπουδές του στην Ακαδημία Mozarteum στο Σάλτσμπουργκ, έγινε μέλος των εταιρειών του Γκρατς (Αυστρία), του Βίζμπαντεν, του Κρατικού Θεάτρου του Αννόβερου και του Burgtheater της Βιέννης. Ελεύθερη επαγγελματίας ηθοποιός από το 1970, έχει εργαστεί σε σκηνές στη Φραγκφούρτη, το Αμβούργο, το Βερολίνο, το Μόναχο και τη Βιέννη. Έχει εμφανιστεί πολλές φορές στη γερμανική και στην αυστριακή τηλεόραση. Ήταν η παρουσιάστρια του διαγωνισμού τραγουδιού της Eurovision του 1957 και η πρώτη γυναίκα που παρουσίασε τον εν λόγω διαγωνισμό.
Αλεξέι Σβεντ

Ο Αλεξέι Σβεντ (Μπέλγκοροντ, 16 Δεκεμβρίου 1988) είναι Ρώσος επαγγελματίας διεθνής καλαθοσφαιριστής, ο οποίος αγωνίζεται για την Χίμκι στο πρωτάθλημα VTB Λίγκα και της Ευρωλίγκα. Με ύψος 1 μέτρο και 98 εκατοστά, παίζει στις θέσεις Πόιντ γκαρντ και Σούτινγκ γκαρντ. Είναι ένας από τους κορυφαίους παίχτες στην χώρα του με πολλές και διάφορες διακρίσεις.
Μάρθα Έρικσντοττερ

Η Μάρθα Έρικσντοττερ (σουηδ.:"Märta Bonde", 13ος αιώνας) ήταν πριγκίπισσα της Σουηδίας από τον Οίκο του Έρικ, κόρη του Ερρίκου Ι΄ της Σουηδίας και της συζύγου του Ρίκισσα της Δανίας, καθώς και αδελφή του Ερρίκου ΙΑ΄ της Σουηδίας.
Ιούλιος Έβολα

Ο βαρόνος Giulio Cesare Andrea Evola (; 19 Μαΐου 1898 – 11 Ιουνίου 1974), καλύτερα γνωστός ως Ιούλιος Έβολα (), ήταν ιταλός φιλόσοφος, ζωγράφος, και εσωτεριστής. Σύμφωνα με τον μελετητή Franco Ferraresi, «η σκέψη του Evola μπορεί να θεωρηθεί ως ένα από τα πιο ριζοσπαστικά και συνεπή αντιισότιμα, αντιφιλελεύθερα, αντιδημοκρατικά και αντιλαϊκά συστήματα στον εικοστό αιώνα. Πρόκειται για ένα μοναδικό (αν και όχι κατ’ ανάγκη πρωτότυπο) μείγμα διαφόρων σχολών και παραδόσεων, συμπεριλαμβανομένου του γερμανικού ιδεαλισμού, των ανατολικών δογμάτων, της παραδοσιοκρατίας και της γενικότερης κοσμοθεωρίας της μεσοπολεμικής συντηρητικής επανάστασης με την οποία ο Έβολα είχε βαθιά προσωπική εμπλοκή». 

Ο ιστορικός Aaron Gillette περιέγραψε τον Έβολα ως "έναν από τους πιο σημαντικούς φασίστες ρατσιστές στην ιταλική ιστορία" Ο Έβολα θαυμάστηκε από τον ιταλό φασίστα ηγέτη Μπενίτο Μουσολίνι. Είχε θεοποιήσει τα Ναζιστικά SS. Θαύμαζε τον επικεφαλής των SS Χάινριχ Χίμλερ, τον οποίο γνώριζε προσωπικά, και πέρασε τον Δεύτερο Παγκόσμιο Πόλεμο εργαζόμενος για το ναζιστικό SD. Σε δίκη το 1951, ο Έβολα, που αρνήθηκε ότι είναι φασίστας, αναφερόταν στον εαυτό του ως «υπερφασίστας». Σχετικά με αυτή τη δήλωση, η ιστορικός Elisabetta Cassina Wolff έγραψε ότι «Δεν είναι σαφές αν αυτό σήμαινε ότι ο Έβολα τοποθετούσε τον εαυτό του πάνω ή πέρα από το φασισμό».

Ο Έβολα ήταν ο «επικεφαλής ιδεολόγος» της τρομοκρατικής ριζοσπαστικής δεξιάς της Ιταλίας μετά τον Δεύτερο Παγκόσμιο Πόλεμο. Συνεχίζει να επηρεάζει τα σύγχρονα νεοφασιστικά κινήματα, καθώς και τον Στηβ Μπάνον.

Πολλές από τις θεωρίες και τα γραπτά του Έβολα επικεντρώνονταν στον ιδιοσυγκρασιακό μυστικισμό, τον αποκρυφισμό και τις εσωτερικές θρησκευτικές σπουδές, και αυτή η πτυχή του έργου του επηρέασε τους αποκρυφιστές και τους εσωτεριστές.
Αικατερίνη του Ίμσεμποργκ

Η Αικατερίνη του Ίμσεμποργκ (περί το 1215 - 1252) ήταν βασίλισσα της Σουηδίας (1244-1250) ως σύζυγος του Ερρίκου ΙΑ΄ της Σουηδίας. Επρόκειτο για τη μεγαλύτερη κόρη του Σούνε Φόλκασον και της Έλενας Σβέρκερσντοττερ, κόρης του Σβέρκερ Β΄ και της Βενεδίκτης. Ο πατέρας της, εκτός από λόρδος του Ίμσεμποργκ, αναφέρεται και ως κόμης της Σουηδίας. Η Αικατερίνη είχε μόνο μια αδελφή, την Βενεδίκτη Σάνεσντοττερ του Μπγιέλμπο. 

Ο σύζυγος της, Ερρίκος ΙΑ΄ έγινε βασιλιάς της Σουηδίας το 1222, αλλά εξορίστηκε από τον Κνούτο Β΄ την περίοδο 1229-1234. Επέστρεψε μετά τον θάνατο του Κνούτου και παρέμεινε βασιλιάς μέχρι τον δικό του θάνατο. Ο Ερρίκος ήταν από τη φύση του μερικώς σωματικά ανάπηρος και τραυλός. Ο Ερρίκος και η Αικατερίνη παντρεύτηκαν για να εδραιώσει ο Ερρίκος τα δικαιώματα του στον θρόνο, καθώς η Αικατερίνη καταγόταν από βασιλική οικογένεια από την πλευρά της μητέρας της.

Ο γάμος έγινε το 1243-1244 και η Αικατερίνη δέχτηκε μια τεράστια περιουσία ως προίκα, στην οποία ανήκε σχεδόν το μισό βασίλειο. Δεν απέκτησε παιδιά με τον Ερρίκο, γι' αυτό το βασίλειο της Σουηδίας μεταβιβάστηκε μετά τον θάνατο του Ερρίκου στον ανιψιό του Βάλντεμαρ της Σουηδίας, μεγαλύτερο γιο του Μπίργιερ Γιαρλ και της Ίνγκεμποργκ Έρικσντοττερ της Σουηδίας, αδελφής του Ερρίκου ΙΑ΄. Μετά τον θάνατο του συζύγου της, η Αικατερίνη έγινε μοναχή στο αββαείο του Γκούντχεμ, στο οποίο παρέμεινε μέχρι τον θάνατο της, ενώ μεταβίβασε πολλά εδάφη της μαζί με την προίκα της σε συγγενείς της και τα υπόλοιπα τα έκανε δωρεές σε εκκλησιαστικά ιδρύματα.
Πάουλ Ράουντ

Ο Πάουλ Ράουντ (εσθονικά: "Paul Raud", 10/22 Οκτωβρίου 1865 - 22 Νοεμβρίου 1930) ήταν Εσθονός ζωγράφος που διακρίθηκε τους τομείς της προσωπογραφίας και της τοπιογραφίας.
Παντίας Κοντόσταυλος

Ο Παντίας Κοντόσταυλος (1868 - 1922) ήταν Έλληνας πολιτικός.
Πολ Τόμας Άντερσον

Ο Πολ Τόμας Άντερσον, γνωστός και ως Π. Τ. Άντερσον, γεννημένος στις 26 Ιουνίου το 1970 στο Στούντιο Σίτι της Καλιφόρνια, είναι Αμερικανός σκηνοθέτης, σεναριογράφος και παραγωγός ταινιών. Ο πατέρας του Έρνι Άντερσον, γνωστός Αμερικανός ηθοποιός τον ενθάρρυνε να ασχοληθεί με τον κινηματογράφο σε νεαρή ηλικία. Στα 12 του χρόνια ο Άντερσον γύρισε τις πρώτες του ταινίες πειραματιζόμενος με βίντεο και φιλμ 8 χιλιοστών.

Για πολύ μικρό χρονικό διάστημα φοίτησε στο τμήμα Κινηματογράφου του Πανεπιστημίου της Νέας Υόρκης σύντομα όμως εγκατέλειψε τις σπουδές του για να κυνηγήσει καριέρα ως κινηματογραφιστής. Το 1993 έγραψε και σκηνοθέτησε την ταινία μικρού μήκους Cigarettes & Coffee με προϋπολογισμό 20.000 δολαρίων η οποία του χάρισε υποτροφία στο εργαστήρι του Σάντανς. Το 1996 ακολούθησε η πρώτη ταινία μεγάλου μήκους, ένα μοντέρνο Φιλμ νουάρ με τίτλο Hard Eight. Ο Άντερσον γνώρισε την πρώτη του εμπορική επιτυχία με την ταινία  Boogie Nights (1997) με πρωταγωνιστές τους Μαρκ Γουόλμπεργκ και Τζούλιαν Μουρ. Η ταινία που διαδραματίζεται χρονικά στην Χρυσή εποχή της Πορνογραφίας το 1970-1980 έλαβε πολλές διακρίσεις μεταξύ των οποίων τρεις υποψηφιότητες για Όσκαρ. Ακολούθησε το Magnolia,  ένα δράμα τριών ωρών γυρισμένο στην Κοιλάδα Σαν Φερνάρντο της Καλιφόρνια που αποτελείται από ένα μωσαϊκό με αλληλοσχετιζόμενους μεταξύ τους χαρακτήρες που βρίσκονται προς αναζήτηση της ευτυχίας και της συγχώρεσης. Η ταινία έλαβε θετικές κριτικές και τρεις οσκαρικές υποψηφιότητες συμπεριλαμβανομένης αυτής του Καλύτερου Πρωτότυπου Σεναρίου. Η επόμενη επιτυχία του Άντερσον ήρθε με το There Will Be Blood (2007), που είναι βασισμένο στο μυθιστόρημα Oil! του Άπτον Σίνκλερ, έχοντας αρκετές ομοιότητες με κλασσικές ταινίες όπως η Πολίτης Κέιν. Η ταινία εστιάζει στην ανεξέλεγκτη φιλοδοξία ενός ανθρακωρύχου Ντάνιελ Ντέι-Λιούις) να επωφεληθεί από την εξόρυξη πετρελαίου στη Νότια Καλιφόρνια. Έλαβε τέσσερις υποψηφιότητες για όσκαρ κερδίζοντας στην κατηγορία του Α΄Αντρικού Ρόλου. Μετά από πέντε χρόνια απουσίας ο Άντερσον επέστρεψε στην σκηνοθεσία με το The Master ένα δράμα εν μέρει εμπνευσμένο από την ζωή του ιδρυτή της Σαϊεντολογίας, Λ. Ρον Χάμπαρντ. Η ταινία απεικονίζει την περίπλοκη σχέση ενός χαρισματικού γκουρού Φίλιπ Σέιμουρ Χόφμαν με έναν από τους ακόλουθους του Χοακίν Φίνιξ) την περίοδο μετά τον δεύτερο παγκόσμιο πόλεμο. Το 2014 ο σκηνοθέτης ακολούθησε διαφορετική κατεύθυνση με την διασκευή και μεταφορά του μυθιστορήματος Inherent Vice από τον Τόμας Πίντσον. Το πολυάριθμο καστ αποτελούσαν ο Χοακίν Φίνιξ, Όουεν Γουίλσον, Τζένα Μαλόουν, Τζος Μπρόλιν, Ρις Γουίδερσπουν και Μάρτιν Σορτ. Με το Inherent Vice, ο Άντερσον κέρδισε ακόμα μια υποψηφιότητα για Όσκαρ αυτή του Καλύτερου Διασκευασμένου Σεναρίου.

Ο Άντερσον έχει υπάρξει υποψήφιος για 6 Όσκαρ κατά την διάρκεια της καριέρας του και συνολικά οι ταινίες του έχουν προταθεί 20 φορές για Όσκαρ συμπεριλαμβανομένων δύο νικών. Το There Will Be Blood έχει αξιολογηθεί από πολλούς κριτικούς ως η καλύτερη ταινία του 2000. Αργότερα μαζί με το The Master και το Inherent Vice, μπήκε στην λίστα του BBC για το 2016 με τις καλύτερες ταινίες από το 2000 και μετά.
Χάραλντ Κέσγε

Ο Χάραλντ Κέσγε ή Χάραλντ το δόρυ (δαν. "Harald Kesje", 1080 - 1135) ήταν νόθος γιος του Ερρίκου Α΄ της Δανίας και αντιβασιλιάς της Δανίας.
Ορίστηκε αντιβασιλιάς της Δανίας την περίοδο που ο πατέρας του αποφάσισε να κάνει ταξίδι για προσκύνημα στην Ιερουσαλήμ μαζί με τον αρχιεπίσκοπο Άσσερ του Λουντ. Ο Χάραλντ ήταν πολύ θαρραλέος, αλλά ταυτόχρονα πολύ σκληρός και βίαιος και μεταξύ άλλων λεηλάτησε το ισχυρό Χάραλντσμπουργκ στο Ρόσκιλε. Η μεγάλη του σκληρότητα στάθηκε αιτία να μην εκλεγεί ο ίδιος βασιλιάς της Δανίας μετά τον θάνατο του πατέρα του (1103), οπότε τον Ερρίκο Α΄ διαδέχθηκε ο αδελφός του, Νιλς της Δανίας (1104).

Συμμάχησε με τον ετεροθαλή αδελφό του Ερρίκο τον Αλησμόνητο για να εκδικηθεί τον Κνούτο Λαβάρντ, τον άλλο ετεροθαλή αδελφό του και νόμιμο κληρονόμο του πατέρα του. Ο Κνούτος Λαβάρντ δολοφονήθηκε από τον άλλο διεκδικητή του θρόνου της Δανίας, τον Μάγκνους Α΄ της Σουηδίας, εξάδελφό του και γιο του Νιλς (1131). Ο Χάραλντ Κέσγε στράφηκε εναντίον του και αποφάσισε να τον σκοτώσει. Προσπάθησε να πιέσει τους Δανούς να τον αναγνωρίσουν ως νέο βασιλιά τους με το όνομα Χάραλντ Δ΄ και πέτυχε την αναγνώρισή του από τους κατοίκους της Γιουτλάνδης. Στην αποφασιστική μάχη στο Φόντεβικ της Σκάνια (1134) ηττήθηκαν οι δυνάμεις του Μάγκνους και του πατέρα του βασιλιά Νιλς, ενώ ο ίδιος ο Μάγκνους σκοτώθηκε. Ο Χάραλντ Κέσγε στην συνέχεια όμως συνελήφθη στο Βάιλε της Γιουτλάνδης από τον πρώην σύμμαχο και ετεροθαλή αδελφό του Ερρίκο τον Αλησμόνητο και αποκεφαλίστηκε μαζί με 8 από τους γιους του, έτσι έμεινε μόνος διάδοχος του θρόνου ο Ερρίκος Β΄.
Κλαούντιο Αμπάντο

Ο Κλαούντιο Αμπάντο ("Claudio Abbado", 26 Ιουνίου 1933 – 20 Ιανουαρίου 2014) ήταν Ιταλός διευθυντής ορχήστρας. Υπήρξε ένας από τους γνωστότερους και πλέον σεβαστούς μαέστρους του 20ού αιώνα, ιδίως για τη μουσική του Γκούσταβ Μάλερ. Διετέλεσε μουσικός διευθυντής της Σκάλας του Μιλάνου, βασικός μαέστρος της Συμφωνικής Ορχήστρας του Λονδίνου, μουσικός διευθυντής της Κρατικής Όπερας της Βιέννης, ιδρυτής και διευθυντής της Ορχήστρας του Φεστιβάλ της Λουκέρνης, μουσικός διευθυντής της Ορχήστρας Νέων της Ευρωπαϊκής Ένωσης και βασικός μαέστρος της Φιλαρμονικής του Βερολίνου.
Κωνσταντίνος Παπακυρίτσης

Ο Κωνσταντίνος Παπακυρίτσης (1877 - ;) ήταν Έλληνας πολιτικός.
Λάμπρος Κατσαρός

Ο Λάμπρος Κατσαρός (1877 - ;) ήταν Έλληνας πολιτικός.
Αριστοτέλης Ψαρράς

Ο Αριστοτέλης Ψαρράς (1885 - ;) ήταν Έλληνας πολιτικός.
Opel Mokka

Το Opel Mokka είναι ένα αυτοκίνητο της κατηγορίας των mini SUV, σχεδιασμένο και κατασκευασμένο από τη γερμανική αυτοκινητοβιομηχανία Opel (έως τον Μάρτιο του 2017 μέρος του ομίλου της General Motors και από τότε μέλος του Ομίλου PSA), που παράγεται από τον Ιούνιο του 2012. Η πρώτη γενιά του μοντέλου μπήκε στην παραγωγή τον Ιούνιο του 2012, ενώ στο Σαλόνι Αυτοκινήτου της Γενεύης τον Μάρτιο του 2016 η εταιρεία παρουσίασε μια ανανεωμένη εκδοχή του μοντέλου, η οποία και λανσαρίστηκε στις 24 Σεπτεμβρίου 2016, για τη σεζόν του 2017, ως Opel Mokka X και διατηρήθηκε στην παραγωγή έως τον Ιούνιο του 2019. Η επόμενη γενιά του, παρουσιάστηκε στις 24 Ιουνίου 2020 και θα κυκλοφορήσει στην αγορά στις αρχές του 2021, εκ νέου ως Mokka σκέτο.
300px|thumb|left|Vauxhall Mokka Turbo 1.4 του 2016.

Οι πωλήσεις του αρχικού Mokka ξεκίνησαν στα τέλη του 2012, ενώ το μοντέλο παραγόταν στην Bupyeong, Νότια Κορέα και στη Σαραγόσα, Ισπανία. Επίσης, διατέθηκε ως Vauxhall Mokka στο Ηνωμένο Βασίλειο, όπως συμβαίνει στη χώρα αυτή με όλα τα μοντέλα της Opel, που κυκλοφορούν με το σήμα της δεξιοτίμονης δίδυμης εταιρείας Vauxhall (η οποία επίσης πωλήθηκε ταυτόχρονα τον Μάρτιο του 2017 από την General Motors στον Όμιλο PSA). Παράλληλα κυκλοφόρησε, επίσης από τα τέλη του 2012, και ως Buick Encore πρώτης γενιάς στη Βόρεια Αμερική και στην Κίνα. (σημείωση: η δεύτερη γενιά του Encore, που εισήχθη το 2019, παράγεται και διατίθεται μόνο στην Κίνα, ενώ δεν θα εξαχθεί στη Βόρεια Αμερική διότι βασίζεται στην πλατφόρμα GEM, η οποία προορίζεται μόνο για αναπτυσσόμενες αγορές. Αντιθέτως, στη Βόρεια Αμερική θα συνεχίσει να διατίθεται η πρώτη γενιά του Buick Encore.)

Η ονομασία «Mokka» προέρχεται από τους κόκκους καφέ της ποικιλίας Coffea Arabica.
Ινστιτούτο Ρούτζερ Μπόσκοβιτς

Το Ινστιτούτο Ρούτζερ Μπόσκοβιτς (, , IRB) Είναι ερευνητικό ινστιτούτο που βρίσκεται στην γειτονιά Σάλατα του Ζάγκρεμπ, στην Κροατία. Ιδρύθηκε το 1950, και ασχολείται με την μελέτη των επιστημών. Ο σημερινός διευθυντής είναι ο Τόμε Άντιτσιτς.
Ισμαήλ

Ο Ισμαήλ ήταν γιος του Αβραάμ και της Αιγύπτιας δούλης του Άγαρ.
Τζοβάννι ντι Πάολο

Ο Τζοβάννι ντι Πάολο (Giovanni di Paolo, περ. 1403–1482) ήταν Ιταλός ζωγράφος, ένας από τους πιο χαρακτηριστικούς και ελκυστικούς της σχολής της Σιένας.

Λίγα είναι γνωστά για την ζωή του αλλά ένας αρκετά μεγάλος αριθμός έργων του έχει σωθεί –μικροί πίνακες θρησκευτικού θέματος. Πιθανώς να μαθήτευσε στον Taddeo di Bartolo, και σίγουρα επηρεάστηκε από τον Sassetta και πρωτίστως από τον Τζεντίλε ντα Φαμπριάνο. Το ύφος του πάντως είναι εντελώς προσωπικό και ευχάριστο, με περίεργες, επιμήκεις μορφές σε παράξενα τοπία. Εικονογράφησε επίσης λειτουργικά βιβλία για μοναστήρια και τον «Παράδεισο» του Δάντη. Μετά από αιώνες αφάνειας, «ανακαλύφθηκε» από τον ιστορικό της τέχνης Bernard Berenson, που τον αποκάλεσε «Ελ Γκρέκο του Quattrocento».
Δημήτρης Αντωνόπουλος

Ο Δημήτρης Αντωνόπουλος (1932 - 2004) ήταν Έλληνας αρχιτέκτονας και ζωγράφος. Σπούδασε αρχιτεκτονική στην Αυστρία και επιστρέφοντας στην Ελλάδα στα μέσα της δεκαετίας του ’60, διορίσθηκε σε Νομαρχία της Πελοποννήσου. Ασχολήθηκε παράλληλα με την εικονογράφηση διαφόρων εντύπων. Ξεκίνησε τη σχεδιαστική του σταδιοδρομία το 1960 στο περιοδικό "Φαντασία", ενώ εργάσθηκε και στην εφημερίδα "Ακρόπόλις". Συνεργάσθηκε με τα περιοδικό Μάσκα (του οποίου φιλοτέχνησε πολλά εξώφυλλα αλλά και εσωτερικές σελίδες από το 1963 έως το 1974), "Auto Εξπρές" αλλά και με τις εκδόσεις των βιβλίων τσέπης "Όμικρον". Από το 1969 έως το 1970 ανέλαβε το σχεδιασμό του «Εικονογραφημένου Μικρού Ήρωα». Ακόμη, δούλεψε στη "Μάσκα του Τζίμμυ Κορίνη", μέχρι τα τέλη της δεκαετίας του ’90, εικονογραφώντας τα εξώφυλλα των τευχών 1 - 5.
Η Μικρή μας Πόλη

Η Μικρή μας Πόλη (πρωτότυπος τίτλος: Our Town) είναι τρίπρακτο θεατρικό έργο του 1938 του Βορειοαμερικανού συγγραφέα Θόρντον Ουάιλντερ. Τοποθετημένο στη φανταστική Αμερικανική μικρή πόλη Γκρόβερς Κόρνερς μιλάει για την ιστορία των κατοίκων μιας συνηθισμένης πόλης των αρχών του εικοστού αιώνα, όπως απεικονίζεται στην καθημερινή ζωή τους. Παρουσιάζονται σκηνές από την ιστορία της πόλης μεταξύ των ετών 1901 και 1913. To έργο παίζεται σχεδόν χωρίς σκηνικά. Σε όλο το έργο ο Ουάιλντερ χρησιμοποιεί μεταθεατρικές τεχνικές, όπως η αφήγηση από ένα διευθυντή σκηνής. Πρώτη παράσταση στο McCarter Theatre στο Princeton του New Jersey το 1938. Την ίδια χρονιά κέρδισε το βραβείο Πούλιτζερ για το δράμα. Το έργο παραμένει και σήμερα δημοφιλές και είναι συχνά τα ανεβάσματα του.
Μάχη του Μάιντς

Στην Μάχη του Μάιντς (29 Οκτωβρίου 1795) Αψβουργικός Αυστριακός στρατός υπό τον Φρανσουά Σεμπαστιάν Σαρλ Ζοζέφ ντε Κρουά, Κόμη του Κλερφέ, πραγματοποίησε απροσδόκητη επίθεση κατά τεσσάρων μεραρχιών της Γαλλικής Στρατιάς του Ρήνου και του Μοζέλλα η οποία διοικούνταν από τον Φρανσουά Ιγκνάς Σάαλ. Η δεξιά μεραρχία των Γάλλων διέφυγε από το πεδίο της μάχης, αναγκάζοντας τις άλλες τρεις να οπισθοχωρήσουν μετά την απώλεια του πολιορκητικού πυροβολικού τους αλλά και πολλές ανθρώπινες απώλειες. Η σύρραξη αυτή του Πολέμου του Πρώτου Συνασπισμού έλαβε χώρα κοντά στην πόλη του Μάιντς στο κρατίδιο της Ρηνανίας-Παλατινάτου στην Γερμανία.

Τα Γαλλικά στρατεύματα πολιορκούσαν ανεπιτυχώς την δυτική πλευρά του Φρουρίου του Μάιντς από τον Δεκέμβριο του 1794. Όμως, στις αρχές Σεπτεμβρίου 1795 η "Στρατιά του Σαμπρ-ε-Μεζ" διέσχισε τον ποταμό Ρήνο και προχώρησε νότια προς τον ποταμό Μάιν. Για πρώτη φορά το Μάιντς πολιορκούνταν από την ανατολική πλευρά του ποταμού, αλλά αυτή η κατάσταση δεν κράτησε πολύ. Στη Μάχη του Χοχστ, ο Κλερφέ ξεπέρασε τον Ζουρντάν, αναγκάζοντας τον στρατό του να αποσυρθεί στην δυτική όχθη του Ρήνου. Με τον Ζουρντάν προσωρινά εκτός μάχης, ο Κλερφέ έπεσε πάνω στα κατά κάποιο τρόπο απομονωμένα σώματα του Σάαλ και τα ώθησε νότια. Την εποχή αυτή ο διοικητής της "Στρατιάς του Ρήνου και του Μοζέλλα", Ζαν-Σαρλ Πισεγκρύ βρισκόταν σε επαφές προδοσίας με τους αντιπάλους των Γάλλων, οι οποίες ενδεχομένως είχαν ως αποτέλεσμα την επιτυχία των Αυστριακών. Η επόμενη σύγκρουση έλαβε χώρα στη Μάχη του Πφερντεσχάιμ στις 10 Νοεμβρίου.

Η πολιορκία αποτέλεσε την δεύτερη φορά που χρησιμοποιήθηκε αερόστατο παρατήρησης, μετά την Μάχη του Φλερύς (1794).
Μιλτιάδης Δάλλας

Ο Μιλτιάδης Δάλλας (1860 - 1951) ήταν Έλληνας πολιτικός.
Σπυρίδων Ταλιαδούρος

Ο Σπυρίδων Ταλιαδούρος (1867 - 1936) ήταν Έλληνας πολιτικός.
Αλέξανδρος Βαμβέτσος

Ο Αλέξανδρος Βαμβέτσος (1890 - 1971) ήταν Έλληνας πολιτικός.
Yo-kai Watch

To Yo-kai Watch, που τιτλοφορείται ως Youkai Watch και Yokai Watch στην Ιαπωνία, είναι σειρά βιντεοπαιχνιδιών ρόλων δημιουργήθηκε από την ιαπωνική εταιρεία Level-5. Έχει γίνει, επίσης, μάνγκα, άνιμε και ταινίες. Η σειρά κυκλοφορεί στην Ευρώπη από την Nintendo.
Ιωάννης Κυρώζης

Ο Ιωάννης Κυρώζης (1898-1976) ήταν Έλληνας πολιτικός. Διατέλεσε βουλευτής και υπουργός.
Ισαβέλλα της Δανίας

Η Πριγκίπισσα Ισαβέλλα της Δανίας (Δανικά: "Prinsesse Isabella til Danmark", 21 Απριλίου 2007 -) είναι το δεύτερο παιδί και η μεγαλύτερη κόρη του Διαδόχου Πρίγκιπα Φρειδερίκου και της Διαδόχου Πριγκίπισσας Μαίρης της Δανίας.

Είναι το τέταρτο εγγόνι και η μεγαλύτερη εγγονή της βασίλισσας Μαργαρίτας Β΄ της Δανίας και του πρίγκιπα Ερρίκου. Είναι το πρώτο κορίτσι που γεννιέται στην Βασιλική Οικογένεια της Δανίας μετά την γέννηση της μικρότερης αδελφής της γιαγιά της, της τέως βασίλισσας Άννας Μαρίας της Ελλάδας το 1946. 

Είναι τρίτη στην γραμμή διαδοχής στον Δανικό θρόνο, μετά τον πατέρα της και τον μεγαλύτερο αδελφό της, Πρίγκιπα Χριστιανό.
Εμμανουήλ Μπενής

Ο Εμμανουήλ Μπενής ήταν Κρητικός οπλαρχηγός Α' Τάξεως του Μακεδονικού αγώνα, επικεφαλής σώματος 50 περίπου ανδρών.
Νικόλαος Έξαρχος

Ο Νικόλαος Έξαρχος (1897 - 1976) ήταν Έλληνας πολιτικός.
Ευθύμιος Βατσιάς

Ο Ευθύμιος Βατσιάς ήταν Έλληνας πολιτικός.

Καταγόταν από τα Ρετσάνη Αγυιάς Λάρισας. Εξελέγη βουλευτής Αγυιάς στις εκλογές του 1885 και επανεξελέγη ως βουλευτής Λάρισας στις εκλογές του 1887.

Απεβίωσε σε ηλικία 98 ετών.
Κας

Η Κας ("τουρκικά": "Kaş") ή Αντίφιλο ή Αντίφελλος στα ελληνικά είναι κωμόπολη της επαρχίας της Αττάλειας, στην νότιο Τουρκία. Είναι χτισμένη στα παράλια της λεγόμενης Τουρκικής Ριβιέρας, στην ανατολική Μεσόγειο. Οι κάτοικοι ασχολούνται κυρίως με το τουρισμό, αλλά και με την αλιεία και τη γεωργία. Απέχει 190 χιλιόμετρα οδικώς από την Αττάλεια και είναι απέναντι και σε απόσταση 6 χιλιομέτρων από το Καστελλόριζο.

Η συντριπτική πλειονότητα του πληθυσμού ήταν ελληνική μέχρι την Μικρασιατική καταστροφή, όποτε και αναγκάστηκαν να εγκαταλείψουν τον τόπο τους. Πολλά από τα σπίτια τους διατηρούνται μέχρι σήμερα. Οι κάτοικοι της Κας έχουν αναπτύξει στενές σχέσεις με τους κατοίκους του Καστελλόριζου. Οι δεύτεροι πραγματοποιούν στη Κας τις περισσότερες αγορές τους λόγω της μικρής απόστασης από το νησί τους, καθώς το τετράωρο ταξίδι με πλοίο για τη Ρόδο ή το κόστος της αεροπορικής πτήσης για αυτήν είναι συνήθως απογοητευτικά.

Κατηγορία: Επαρχία Αττάλειας
Ιωσηφίνα της Δανίας

Η Πριγκίπισσα Ιωσηφίνα της Δανίας (Δανικά: "Prinsesse Josephine til Danmark", 8 Ιανουαρίου 2011 -) είναι το νεότερο παιδί και κόρη του Διαδόχου Πρίγκιπα Φρειδερίκου και της Διαδόχου Πριγκίπισσας Μαίρης της Δανίας.

Είναι το έβδομο εγγόνι της βασίλισσας Μαργαρίτας Β΄ της Δανίας και του πρίγκιπα Ερρίκου. Είναι πέμπτη στην γραμμή διαδοχής στον Δανικό θρόνο, μετά τον πατέρα της, τα δυο μεγαλύτερα αδέλφια της, τον Πρίγκιπα Χριστιανό και την Πριγκίπισσα Ισαβέλλα και τον μεγαλύτερο δίδυμο αδελφό της Πρίγκιπα Βικέντιο.
Γεώργιος Γκανίλας

Ο Γεώργιος Γκανίλας (1859 - 1922) ήταν Έλληνας πολιτικός.
Στέργιος Καρανίκας

Ο Στέργιος Καρανίκας (1843 - 1915) ήταν Έλληνας πολιτικός.
Αριστείδης Αργυρόπουλος

Ο Αριστείδης Αργυρόπουλος (1844 - 1918) ήταν Έλληνας πολιτικός.
Μαρία της Δανίας

Η Πριγκίπισσα Μαρία της Δανίας (Δανικά: "Prinsesse Marie til Danmark", γεννημένη ως Μαρία Αγαθή Οντίλ Καβαλιέ "Marie Agathe Odile Cavallier", 6 Φεβρουαρίου 1976 -) είναι η δεύτερη σύζυγος του Πρίγκιπα Ιωακείμ της Δανίας.
Ράιαν Χίγκα

Ο Ράιαν Χίγκα (αγγλικά: "Ryan Higa", 6 Ιουνίου 1990), γνωστός και από το όνομα χρήστη του στο YouTube nigahiga, είναι Αμερικανός κωμικός, προσωπικότητα του YouTube και ηθοποιός. Είναι γνωστός για τα κωμικά βίντεο του στο YouTube, τα οποία έχουν προβληθεί πάνω από 3 δισεκατομμύρια φορές. Το κανάλι του Higa στο YouTube (nigahiga), ήταν το κανάλι με τις περισσότερες εγγραφές στο YouTube για 677 συνεχόμενες ημέρες από το 2009 έως το 2011, περισσότερο από οποιοδήποτε άλλο κανάλι εκτός από το PewDiePie. Μέχρι τον Μάιο του 2017, έχει πάνω από 19 εκατομμύρια συνδρομητές, κάνοντας το κανάλι του το 16ο από πλευράς εγγραφών στο YouTube.
Βραβείο Βολφ Φυσικής

Το Βραβείο Βολφ Φυσικής ("Wolf Prize in Physics") απονέμεται σχεδόν μία φορά κάθε χρόνο σε ένα ή περισσότερα πρόσωπα από το μη κερδοσκοπικό «Ίδρυμα Βολφ» στο Ισραήλ. Είναι ένα από τα 6 Βραβεία Βολφ που θεσμοθετήθηκαν από το ίδρυμα. Το συγκεκριμένο απονεμήθηκε για πρώτη φορά το 1978 (τα άλλα βραβεία Βολφ είναι της Γεωπονίας, της Χημείας, της Ιατρικής, των Μαθηματικών και των Τεχνών).

Το βραβείο αποτελείται από ένα δίπλωμα και το ποσό των εκατό χιλιάδων δολαρίων ΗΠΑ. Στις κατηγορίες της φυσικής και της χημείας, τα Βραβεία Βολφ θεωρούνται από πολλούς τα μεγαλύτερου κύρους διεθνώς σε αυτές τις επιστήμες μετά το αντίστοιχο Βραβείο Νόμπελ. Ειδικότερα το Βραβείο Βολφ Φυσικής έχει τη φήμη ότι απονέμεται σε μελλοντικούς αποδέκτες του Νόμπελ Φυσικής: από τους 26 τιμηθέντες με Βολφ Φυσικής μεταξύ του 1978 και του 2010, οι 14 πήραν αργότερα και το Βραβείο Νόμπελ Φυσικής, και μάλιστα οι 5 το αμέσως επόμενο έτος.
Τέντι Σόλτεν

Η Τέντι Σόλτεν (Dorothea Margaretha "Teddy" Scholten', το γένος van Zwieteren, 11 Μαΐου 1926 – 8 Απριλίου 2010) ήταν Ολλανδή τραγουδίστρια από το Ρισβάικ, κοντά στη Χάγη.

Το 1950 προσκλήθηκε από την εταιρεία The Coca-Cola company να ερμηνεύσει τραγούδια σε μια εκπομπή στις Ηνωμένες Πολιτείες. Ήταν από τους πρώτους Ολλανδούς καλλιτέχνες της μουσικής που έπαιξαν στις Ηνωμένες Πολιτείες.

Το 1959 κέρδισε τον Διαγωνισμό Τραγουδιού της Eurovision για τις Κάτω χώρες, με το τραγούδι "'n Beetje" (Λιγάκι), με σε μουσική του Ντικ Σάλις και στίχους του Γουίλι βαν Χέμερτ.

Με τον σύζυγό της, Χενκ Σόλτεν, ο οποίος πέθανε στις 17 Ιουνίου 1983, ηχογράφησαν αρκετούς δίσκους, πολλοί από τους οποίους περιέχουν τραγούδια για τα παιδιά. Στη δεκαετία του 1950 και του 1960 εμφανίστηκε σε δημοφιλείς τηλεοπτικές εκπομπές στην Ολλανδία. Το 1965 και το 1966, παρουσίασε το Εθνικό Φεστιβάλ Τραγουδιού.
Καλκάν

thumb|right|350px|Θέα από την Καλκάν
Η Καλκάν (Ελληνικά: Καλαμάκι) είναι κωμοπόλη στις τουρκικές ακτές της Μεσογείου, σε μικρή απόσταση από το Καστελλόριζο προς τα δυτικά και σημαντικός τουριστικός προορισμός. Η περιοχή περιλαμβάνει πολλά ιστορικά μνημεία (όπως την αρχαία Τλο) και πολλές ωραίες παραλίες (συμπεριλαμβανομένων την παραλία Πάταρα και την παραλία Καπούτας)

Η Καλκάν είναι ένα παλιό ψαροχώρι, και το μόνο ασφαλές λιμάνι μεταξύ της Κας και της Φετίγιε. Είναι διάσημο για τα ασβεστωμένα σπίτια, κατεβαίνοντας προς τη θάλασσα, και τις πολύχρωμες βουκαμβίλιες. Κατά μέσο όρο έχει 300 ημέρες ηλιοφάνειας το χρόνο.

Μέχρι τις αρχές της δεκαετίας του 1920, η πλειονότητα των κατοίκων ήταν Έλληνες. Έφυγαν το 1923, λόγω της Ανταλλαγής των πληθυσμών μεταξύ Ελλάδας και Τουρκίας μετά τον Ελληνο-τουρκικό Πόλεμο και μετανάστευσαν κυρίως στην Αττική, όπου ίδρυσαν την νέα πόλη του Καλαμακίου. Εγκαταλελειμμένα ελληνικά σπίτια μπορεί ακόμα να δει κάποιος στη Καλκάν

Η Καλκάν ήταν ένα σημαντικό λιμάνι μέχρι τη δεκαετία του 1970. Η κίνηση μειώθηκε μετά την κατασκευή ενός νέου δρόμου, αλλά αναβίωσε μετά από την εμφάνιση της τουριστικής βιομηχανίας της περιοχής.

Αν και μέρος της επαρχίας της Αττάλειας διοικητικά, η Καλκάν συνδέεται πιο στενά με την Φετίγιε οικονομικά και για τη μεταφορά.

Η Βρετανική εφημερίδα, The Independent αναφέρει την Καλκάν μεταξύ των καλύτερων τουριστικών προορισμών για το 2007. Την συνιστά ειδικά για εκείνους που αναζητούν ρομαντικές διακοπές και που δεν θέλουν να ταξιδέψουν μακριά από την πατρίδα τους στην Ευρώπη.

Σύμφωνα με μια έρευνα του 2012, το 96% των επισκεπτών στην Καλκάν κατά τη διάρκεια του 2011 ήταν από το Ηνωμένο Βασίλειο. Η κατανομή ήταν: Αγγλία (82%), Σκωτία, (9%), Ουαλία (3%), Βόρεια Ιρλανδία (2%).
Βλάντο Τσερνοζέμσκι

thumb|250px| Η πρώτη σελίδα της "Winnipeg Free Press" στις 15 Οκτωβρίου 1934 αναφέρει τη δολοφονία του βασιλιά Αλεξάνδρου Α΄ της Γιουγκοσλαβίας από Βούλγαρο τρομοκράτη
Ο Βλάντο Τσερνοζέμσκι ( βουλγαρικά: Владо Черноземски ) (19 Οκτωβρίου 1897 - 9 Οκτωβρίου 1934), γεννήθηκε ως Βέλιτσκο Δημήτρωφ Κερίν ( Величко Димитров Керин ), ήταν Βούλγαρος τρομοκράτης. Ήταν επίσης γνωστός και ως «Βλάντο ο Σωφέρ». Ο Τσερνοζέμσκι σήμερα θεωρείται ήρωας στη Βουλγαρία, και στην εποχή του ήταν ήρωας στους κροατικούς κύκλους και στην Βουλγαρομακεδονική διασπορά. 

Ο Τσερνοζέμσκι ξεκίνησε την επαναστατική του δραστηριότητα το 1922, όταν εντάχθηκε στην Εσωτερική Μακεδονική Επαναστατική Οργάνωση (ΕΜΕΟ). Σύντομα, έγινε εκτελεστής της ΕΜΕΟ. Σκότωσε δύο σημαίνοντες Βούλγαρους πολιτικούς, τον κομμουνιστή Δήμο Χατζηδήμωφ, και το μέλος της ΕΜΕΟ Ναούμ Τομαλέφσκι. Και στις δύο περιπτώσεις καταδικάστηκε σε θάνατο, την πρώτη φορά δραπέτευσε από τη φυλακή και τη δεύτερη απελευθερώθηκε. Μετά την απελευθέρωσή του το 1932, έγινε εκπαιδευτής της κροατικής φασιστικής οργάνωσης των Ουστάσι. Εκπαίδευσε μια ομάδα των Ουστάσι για να δολοφονήσουν τον βασιλιά Αλέξανδρο Α΄ της Γιουγκοσλαβίας, τελικά όμως σκότωσε ο ίδιος τον Αλέξανδρο Α΄ στις 9 Οκτωβρίου 1934 στη Μασσαλία. Τότε χτυπήθηκε από τη γαλλική αστυνομία και το παρευρισκόμενο πλήθος και πέθανε την ίδια μέρα. Επίσης, στο ίδιο περιστατικό σκότωσε και τον Γάλλο υπουργό Λουί Μπαρτού.
Ινστιτούτο Γιουνούς Εμρέ

To Ινστιτούτο Γιουνούς Εμρέ () αποτελεί έναν μη κερδοσκοπικό οργανισμό που δημιουργήθηκε από την τουρκική κυβέρνηση το 2007. Ονομάστηκε προς τιμήν του ποιητή του 14ου αιώνα Γιουνούς Εμρέ και έχει σήμερα παραρτήματα σε διάφορες χώρες του κόσμου. Σκοπός του οργανισμού είναι η διάδοση και η εκπαίδευση στο εξωτερικό της γλώσσας, του πολιτισμού και των τεχνών της Τουρκίας.
Αντρέ-Ζακ Γκαρνερέν

Ο Κύριος και η [[Ζαν Ζενεβιέβ Λαμπρός|Κυρία Γκαρνερέν]] (Κριστόφ Χάλερ φον Χάλερσταϊν, περ. 1803)
Η [[Σιτογιέν Ανρί]] συνοδεύοντας τον Γκαρνερέν σε μια πολυδιαφημισμένη και αμφισβητίσημη πτήση στις 8 Ιουλίου 1798.
thumb|Σχηματική αναπαράσταση του αλεξιπτώτου που χρησιμοποίησε ο Γκαρνερέν στο Παρκ Μονσώ στις 22 Οκτωβρίου 1797. Η εικονογράφηση χρονολογείται από τις αρχές του 19ου αιώνα.
thumb|Ο Γκαρνερέν ελευθερώνοντας το αερόστατο και πραγματοποιώντας προσγείωση με την βοήθεια αλεξιτπώτου, 1797. Αναπαράσταση από τα τέλη του 19ου αιώνα.
Ο Αντρέ-Ζακ Γκαρνερέν (, 31 Ιανουαρίου 1769 – 18 Αυγούστου 1823) ήταν Γάλλος αεροστατιστής και εφευρέτης του αλεξιπτώτου χωρίς πλαίσιο. Ορίστηκε Επίσημος Αεροναυτικός της Γαλλίας.
Τζων Μέισον Κλαρκ

Ο Τζων Μέισον Κλαρκ ("John Mason Clarke", 15 Απριλίου 1857 – 29 Μαΐου 1925) ήταν Αμερικανός δάσκαλος, γεωλόγος και παλαιοντολόγος.
Γιώργος Κιτρόπουλος

Ο Γιώργος Κιτρόπουλος (θάν. 1943) ήταν Νεοέλληνας πεζογράφος, που έζησε και πέθανε στην Αλεξάνδρεια.

Ο Κιτρόπουλος έγραψε διηγήματα, μυθιστορήματα και θεατρικά έργα. Το πλέον αξιόλογο έργο του θεωρείται ο "Ηρόστρατος" (1925). Ωστόσο, τη μεγαλύτερη κυκλοφοριακή επιτυχία γνώρισε το μυθιστόρημά του "`Ενα μεγάλο μίσος" (1920), το οποίο έκανε τρεις εκδόσεις, γεγονός που θεωρήθηκε στην εποχή του μοναδικό φαινόμενο στη νεοελληνική αλεξανδρινή γραμματολογία. Εκτός από αυτά τα δύο, άλλα έργα του είναι τα παρακάτω (με χρονολογική σειρά):

* "Τα πρώτα" (1911)
* "Πέρα στη Θεσσαλονίκη" (1911)
* "Στα σύνορα της δόξας" (1922)
* "Μεσ' στο κλουβί" (1923)
* "Η έσχατη πλάνη" (1942)
Horizon Zero Dawn

Το Horizon Zero Dawn είναι βιντεοπαιχνίδι δράσης περιπέτειας και δράσης ρόλων που αναπτύχθηκε από την Guerrilla Games και κυκλοφορεί από την Sony Interactive Entertainment για το PlayStation 4. Το παιχνίδι κυκλοφόρησε σε όλο τον κόσμο το 2017.

Η πλοκή περιστρέφεται γύρω από την Aloy, η οποία είναι κυνηγός και τοξότρια σε έναν κόσμο που έχει καταληφθεί από ρομπότ. Έχοντας ζήσει ως περιθωριακό στοιχείο όλη της τη ζωή, βάζει στόχο να ανακαλύψει τους κινδύνους που την κράτησαν μακριά από το παρελθόν της. Ο χαρακτήρας κάνει χρήση ranged και melee όπλα, καθώς και τακτικής μυστικότητας για να πολεμήσει εναντίον των μηχανοποιημένων πλασμάτων. Τα απομεινάρια των πλασμάτων μπορούν να λεηλατηθούν για απόκτηση πόρων. Το παιχνίδι διαθέτει δέντρο δεξιοτήτων για τη βελτίωση του gameplay. Το παιχνίδι κινείται σε ανοικτό περιβάλλον για την Aloy να διερευνήσει τον κόσμο, οι χαρακτήρες του παιχνιδιού χωρίζονται σε φυλές που κατέχουν δευτερεύουσες αποστολές για να αναλάβει η Aloy, ενώ η κύρια ιστορία της την οδηγεί σε όλο τον κόσμο.

Κατηγορία:Αποκλειστικότητες του PlayStation 4
Κατηγορία:Βιντεοπαιχνίδια του 2017
Κατηγορία:Βιντεοπαιχνίδια της Sony Interactive Entertainment
Κατηγορία:Βιντεοπαιχνίδια τοποθετημένα στο Κολοράντο
Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια δράσης ρόλων
Κατηγορία:Βιντεοπαιχνίδια επιστημονικής φαντασίας
Κατηγορία:Βιντεοπαιχνίδια της Guerrilla Games
Κατηγορία:Βιντεοπαιχνίδια τοποθετημένα στη Γιούτα
Κατηγορία:Βιντεοπαιχνίδια ανοικτού κόσμου
Κατηγορία:Βιντεοπαιχνίδια ανεπτυγμένα στην Ολλανδία
Κατηγορία:Βιντεοπαιχνίδια με παρκούρ
Κατηγορία:Βιντεοπαιχνίδια με Decima
Κατηγορία:Δυστοπικά βιντεοπαιχνίδια
Κατηγορία:Επαυξημένη πραγματικότητα στη μυθοπλασία
Κατηγορία:Μαζική δολοφονία στη μυθοπλασία
Κατηγορία:Μετα-αποκαλυπτικά βιντεοπαιχνίδια
Ταταρική γλώσσα

Η Ταταρική γλώσσα (Ταταρικά: татар теле ή "татарча," αραβικό αλφάβητο: "تاتار تلی" ή "طاطار تيلي") είναι Τουρκική γλώσσα που χρησιμοποιείται από τους Τατάρους. Ομιλείται κυρίως στο Ταταρστάν, στην Δημοκρατία του Μπασκορτοστάν και στην Περιφέρεια Νίζνι Νόβγκοροντ. Δεν πρέπει να συγχέεται με την Κριμαϊκή Ταταρική γλώσσα, με την οποία είναι στενά συνδεδεμένη και είναι αμοιβαία κατανοητές.
Motoemil

δεξιά|μικρογραφία|180x180εσ|Τρικύκλο φορτηγό της Motoemil (μοντέλο του 1967)
δεξιά|μικρογραφία|180x180εσ|Motoemil Autofarma 4x4 (μοντέλο του 1977)
δεξιά|μικρογραφία|180x180εσ|Motoemil Autofarma 4x4
Η Motoemil ήταν ελληνική αυτοκινητοβιομηχανία που έδρευε στη Θεσσαλονίκη (σήμερα λειτουργεί ως Emilios Trailers). Ονομάστηκε έτσι, από τον Αιμίλιο Αντωνιάδη, που ξεκίνησε την επιχείρησή του, μαζί με τον αδελφό του Κωνσταντίνο, κατασκευάζοντας φορτηγά από συναρμολογούμενα μέρη μοτοσικλετών και ανταλλακτικά αυτοκινήτων. Από τα μέσα της δεκαετίας του 1960, όπως και άλλες παρόμοιες ελληνικές επιχειρήσεις, είχε ήδη αναπτύξει την παραγωγή πλήρων "αυτοκίνητων" τρίκυκλων φορτηγών. Η Motoemil ήταν μία από τις πρώτες του είδους της στη Βόρεια Ελλάδα, και σύντομα εξελίχθηκε σημαντικά, με τα προϊόντα της να πωλούνται σε όλη τη χώρα. Τα πρώτα μοντέλα χρησιμοποιούσαν αερόψυκτους κινητήρες 1200cc Volkswagen. Ένα πλήρως ανασχεδιασμένο, πιο σύγχρονο μοντέλο παρουσιάσθηκε το 1970, χρησιμοποιώντας γερμανικό κινητήρα Ford. 

Η Motoemil ήταν από τις λίγες επιχειρήσεις κατασκευής τρικύκλων φορτηγών που επιβιώσαν μετά το τέλος της εποχής του συγκεκριμένου τύπου οχήματος, αφού είχε αναπτύξει ένα εντελώς νέο τύπο βαρύτερων, τετράτροχων φορτηγών στα μέσα της δεκαετίας του 1970. Το φορτηγό "Autofarma," παντός εδάφους 4x4 με δίτονο φορτίο και κινητήρα Diesel Mercedes-Benz, τοποθετείτο στην κατηγορία των "αγροτικών φορτηγών", σύμφωνα με την ελληνική νομοθεσία. Σε αυτό το πλαίσιο, ήταν παρόμοιο με άλλα ελληνικά οχήματα (όλα τοπικώς ανεπτυγμένα), όπως το Agricola, το "Unicar" της AutoDiana, το "Autotractor" της Balkania, το EBIAM, το "Polytrak" της Πετρόπουλος και άλλα. Ωστόσο, το "Autofarma" παρήχθη σε αριθμούς που υπερέβησαν όλα τα υπόλοιπα σε σύνολο, και πωλείτο μέσα από ένα δίκτυο αντιπροσώπων σε όλη τη χώρα. Ήταν ταυτόχρονα ένα πολύ στιβαρό, αξιόπιστο όχημα παντός εδάφους που απαιτούσε ελάχιστο κόστος συντήρησης (κατάλληλο για την εξαιρετικά σκληρή χρήση των αγροτικών φορτηγών), με σημαντικό ωφέλιμο φορτίο, με μια σχετικά άνετη καμπίνα και αρκετά ομαλή οδική συμπεριφορά. Από τα μέσα της δεκαετίας του 1980, αυτή η κατηγορία οχημάτων δεν ήταν πλέον ανταγωνιστική, λόγω αλλαγών στην ελληνική νομοθεσία σε συνδυασμό με διαφορετικές απαιτήσεις από τους έλληνες καταναλωτές. Η παραγωγή φορτηγών Motoemil σταμάτησε το 1985. Για άλλη μια φορά, όμως, η εταιρία προσαρμόσθηκε στα νέα δεδομένα της αγοράς, κάνοντας στροφή προς την ανάπτυξη και παραγωγή τρέιλερς για τη μεταφορά σκαφών αναψυχής, συνεχίζοντας τη λειτουργία της μέχρι και σήμερα.
Μπενί Μπερτέ

Ο Μπενί Μπερτέ ("γαλλικά : Benny Berthet") ήταν Γάλλος αθλητής της αντισφαίρισης.

Συμμετείχε 18 φορές στο Ρολάν Γκαρός από του 1929 έως το 1938 και από το 1946 έως το 1955. Συμμετείχε στο Γουίμπλεντον το 1931 και το 1950, χωρίς να περάσει τον 1ο γύρο. Αρχηγός της ομάδας της Γαλλίας στο Κύπελλο Ντέιβις από το 1955 έως το 1965, όπου μαζί της έπαιξε στον τελικό ζώνη της Ευρώπης το 1964 όταν κι έχασε με 1-4 από την Σουηδία.

Το 1931 ήταν πρώτος στο Πολωνικό πρωτάθλημα, την ίδια χρονιά στο Πρωτάθλημα αντισφαίρισης Ανατολικής Μεσογείου ήταν δεύτερος στο απλό χάνοντας από τον Γκότφριντ φον Κραμ, δεύτερος και στο Σαν Ρέμο αλλά και στις Κάννες. Επίσης το 1931 έπαιξε στα ημιτελικά του απλού στο Ρολάν Γκαρός όπου αποκλείστηκε από τον Μποροτρά.

Συνελήφθη αιχμάλωτος κατά τη διάρκεια του Β' Παγκοσμίου πολέμου, στη συνέχεια, θα κατασκευάσει στο στρατόπεδο του με τους συναδέλφους του γήπεδα τένις οργανώνοντας και τουρνουά.
Η φιλανθρωπική ημέρα του τουρνουά Ρολάν Γκαρός που διοργανώνετε από το 1977 ονομάζεται "Ημέρα Μπενί Μπερτέ" και λαμβάνει χώρα το Σάββατο το απόγευμα όπου πριν την έναρξη του τουρνουά οι καλύτεροι παίκτες έρχονται για να υπογράψουν αυτόγραφα στα παιδιά, η είσοδος είναι ελεύθερη για τα παιδιά κάτω των επτά ετών. Τα κέρδη από την εκδήλωση πάνε σε φιλανθρωπικά ιδρύματα.